13. ข้อมูลทางการเงินที่สำคัญ

  13.1 สรุปรายงานการสอบบัญชี

  (ก) งบการเงินปี 2558 ตรวจสอบโดยนายเชิดสกุล อ้นมงคล ผู้สอบบัญชีรับอนุญาต เลขทะเบียน
  7195 จากบริษัท ซี ดับเบิ้ลยู พี จำกัด

  ผู้สอบบัญชีได้ตรวจสอบงบการเงินของบริษัทฯ
  และได้ให้ความเห็นว่างบการเงินรวมและงบการเงินเฉพาะกิจการ
  แสดงฐานะการเงินรวมและฐานะการเงินเฉพาะกิจการ ณ วันที่ 31 ธันวาคม 2558
  ผลการดำเนินงานรวมและผลการดำเนินงานเฉพาะกิจการ
  และกระแสเงินสดรวมและกระแสเงินสดเฉพาะกิจการ สำหรับปีสิ้นสุดวันเดียวกัน
  โดยถูกต้องตามที่ควรในสาระสำคัญตามมาตรฐานการรายงานทางการเงิน
  ยกเว้นผลกระทบที่อาจเกิดขึ้นจากการปรับมูลค่าเงินลงทุนในกิจการร่วมค้า
  และการรับรู้ส่วนแบ่งขาดทุนจากเงินลงทุนในการร่วมค้า
  อันเนื่องมาจากงบการเงินของกิจการร่วมค้าดังกล่าวยังไม่ผ่านการตรวจสอบจากผู้สอบบัญชีรับอนุญาต

  (ข) งบการเงินปี 2559 ตรวจสอบโดยนายเชิดสกุล อ้นมงคล ผู้สอบบัญชีรับอนุญาต เลขทะเบียน
  7195 จากบริษัท ซี ดับเบิ้ลยู พี จำกัด

  ผู้สอบบัญชีได้ตรวจสอบงบการเงินของบริษัทฯ
  และได้ให้ความเห็นว่างบการเงินรวมและงบการเงินเฉพาะกิจการ
  แสดงฐานะการเงินรวมและฐานะการเงินเฉพาะกิจการ ณ วันที่ 31 ธันวาคม 2559
  ผลการดำเนินงานรวมและผลการดำเนินงานเฉพาะกิจการ
  และกระแสเงินสดรวมและกระแสเงินสดเฉพาะกิจการ สำหรับปีสิ้นสุดวันเดียวกัน
  โดยถูกต้องตามที่ควรในสาระสำคัญตามมาตรฐานการรายงานทางการเงิน
  ยกเว้นผลกระทบต่องบการเงินรวมที่อาจเกิดขึ้นจากการบันทึกมูลค่าการลงทุน
  และการรับรู้ส่วนแบ่งขาดทุนจากเงินลงทุนในกิจการร่วมค้าเนื่องจากงบการเงินของกิจการร่วมค้าดังกล่าวยังไม่ผ่านการตรวจสอบจากผู้สอบบัญชีรับอนุญาต

  (ค) งบการเงินปี 2560 ตรวจสอบโดยนายเชิดสกุล อ้นมงคล ผู้สอบบัญชีรับอนุญาต เลขทะเบียน
  7195 จากบริษัท ซี ดับเบิ้ลยู พี จำกัด

  ผู้สอบบัญชีได้ตรวจสอบงบการเงินของบริษัทฯ และได้ให้ความเห็นว่า
  ยกเว้นผลกระทบต่องบการเงินรวมซึ่งอาจเกิดขึ้นจากรายการในหมายเหตุประกอบงบการเงินรวมข้อ
  15 และ ข้อ 17 งบการเงินรวมและงบการเงินเฉพาะกิจการ
  แสดงฐานะการเงินรวมและฐานะการเงินเฉพาะกิจการ ณ วันที่ 31 ธันวาคม 2560
  และผลการดำเนินงานรวมและผลการดำเนินงานเฉพาะกิจการ
  และกระแสเงินสดรวมและกระแสเงินสดเฉพาะกิจการ
  สำหรับปีสิ้นสุดวันเดียวกันโดยถูกต้องตามที่ควรในสาระสำคัญตามมาตรฐานการรายงานทางการเงิน

  รายการในหมายเหตุประกอบงบการเงินรวมข้อ 15
  เป็นเรื่องเงินลงทุนของบริษัทร่วมแห่งหนึ่งในต่างประเทศที่นำมาแสดงนั้น
  ใช้ข้อมูลจากงบการเงินที่จัดทำขึ้นโดยผู้บริหาร
  เนื่องจากงบการเงินของบริษัทร่วมดังกล่าวสำหรับปี สิ้นสุดวันที่ 31 ธันวาคม 2560
  ยังไม่ผ่านการตรวจสอบจากผู้สอบบัญชีรับอนุญาต

  รายการในหมายเหตุประกอบงบการเงินรวมข้อ 17
  เป็นเรื่องเงินลงทุนในกิจการร่วมค้าที่นำมาแสดงนั้น
  ใช้ข้อมูลจากงบการเงินที่จัดทำขึ้นโดยผู้บริหาร
  เนื่องจากงบการเงินของกิจการร่วมค้าดังกล่าวสำหรับปี สิ้นสุดวันที่ 31 ธันวาคม 2560
  ยังไม่ผ่านการตรวจสอบจากผู้สอบบัญชีรับอนุญาต

  13.2 ตารางสรุปฐานะการเงินและผลการดำเนินงาน

สรุปงบแสดงฐานะทางการเงิน

[]

สรุปงบแสดงฐานะทางการเงิน (ต่อ)

[]

สรุปงบกำไรขาดทุนเบ็ดเสร็จ

[]

งบกระแสเงินสด

[]

งบกระแสเงินสด (ต่อ) []

  13.3 ตารางสรุปอัตราส่วนทางการเงินที่สำคัญ

  []

14. การวิเคราะห์และคำอธิบายของฝ่ายจัดการ

14.1 ผลการดำเนินงาน

  เนื่องจากธุรกิจหลักของบริษัทฯ และบริษัทในเครือ คือธุรกิจด้านการพัฒนาอสังหาริมทรัพย์
  สาธารณูปโภคพื้นฐาน และพลังงาน
  ซึ่งล้วนเป็นธุรกิจที่เกี่ยวเนื่องและสัมพันธ์กับการเจริญเติบโตและการพัฒนาทางเศรษฐกิจของประเทศ
  โดยธุรกิจหลักของบริษัทฯ
  คือการพัฒนาเพื่อขายและการให้บริการด้านสาธารณูปโภคในนิคมอุตสาหกรรมเกตเวย์ ซิตี้
  ซึ่งมีการขยายตัวสัมพันธ์กับการเจริญเติบโตของภาคการผลิตและการลงทุนภาคเอกชน
  ประกอบกับนโยบายภาครัฐในการดำเนินการด้านสิ่งแวดล้อม
  ที่เป็นอีกปัจจัยหนึ่งที่ช่วยผลักดันให้เกิดความต้องการพื้นที่ในนิคมอุตสาหกรรม

  เศรษฐกิจไทย ปี 2560 เติบโตร้อยละ 3.9
  โดยได้รับแรงส่งสำคัญจากการส่งออกสินค้าที่ดีขึ้นตามเศรษฐกิจประเทศคู่ค้าและปริมาณการค้าโลกที่ขยายตัวดีต่อเนื่อง
  ขณะที่การบริการขยายตัวตามจำนวนนักท่องเที่ยวต่างชาติที่เพิ่มขึ้น
  สำหรับแรงขับเคลื่อนทางเศรษฐกิจจากภาครัฐกลับชะลอลงจากปีก่อน
  เนื่องจากบางโครงการล่าช้าจากแผน
  ส่วนการลงทุนภาคเอกชนมีแนวโน้มดีขึ้นจากปีก่อนสอดคล้องกับการขยายตัวของการส่งออกสินค้า
  แต่ก็ยังถือว่าอยู่ในระดับต่ำ เนื่องจากผู้ประกอบการบางส่วนยังมีกำลังการผลิตส่วนเกินเหลืออยู่
  และบางส่วนรอความชัดเจนของ พ.ร.บ. เขตพัฒนาพิเศษภาคตะวันออก

  ปัจจัยดังกล่าวล้วนส่งผลกระทบต่อธุรกิจในวงกว้าง
  รวมทั้งการดำเนินธุรกิจด้านอสังหาริมทรัพย์ของบริษัท ด้วย อย่างไรก็ตาม
  ในด้านธุรกิจพลังงานนั้น ปัจจัยเหล่านี้จะไม่ส่งผลกระทบโดยตรงต่อโครงการที่ดำเนินการอยู่แล้ว
  เนื่องจากในการพัฒนาโครงการโรงไฟฟ้าในลักษณะของโครงการ IPP นั้น
  จะต้องมีการทำสัญญาซื้อขายไฟ้ฟ้ากับการไฟฟ้าฝ่ายผลิตแห่งประเทศไทยไว้ล่วงหน้าแล้ว

(1) รายได้และต้นทุน

  บริษัทฯ มีรายได้ทั้งหมดในปี 2558-2560 จำนวน 772.08 ล้านบาท 525.26 ล้านบาท และ
  849.04 ล้านบาท 0ตามลำดับ อันประกอบไปด้วยรายได้จากธุรกิจอสังหาริมทรัพย์
  รายได้จากธุรกิจให้บริการและที่ปรึกษา รายได้จากธุรกิจผลิตและจำหน่ายพลังงานไฟฟ้า
  และรายได้อื่นๆ โดยมีรายละเอียดสรุปได้ดังนี้

ธุรกิจอสังหาริมทรัพย์

รายได้จากการขายและต้นทุนขาย

  ปี 2558 บริษัทฯ มีรายได้จากการขายที่ดิน 83.18 ล้านบาท
  จากยอดการโอนกรรมสิทธิ์ในที่ดินจำนวน 29.20 ไร่ ในขณะที่มีต้นทุนขายจำนวน 30.52
  ล้านบาท ส่งผลให้มีอัตรากำไรขั้นต้นจากการขายถึงร้อยละ 63.31

  ปี 2559 รายได้จากการขายที่ดินลดลงเหลือเพียง 29.72 ล้านบาท
  จากการโอนกรรมสิทธิ์ในที่ดินประมาณ 10.20 ไร่ อย่างไรก็ตาม
  ต้นทุนขายของที่ดินแปลงดังกล่าวมีเพียง 5.70 ล้านบาท จึงส่งผลให้อัตรากำไรขั้นต้นสูงถึงร้อยละ
  80.83

  ปี 2560 มีรายได้จากการขายที่ดิน 45.06 ล้านบาท จากการโอนกรรมสิทธิ์ในที่ดินประมาณ
  15ไร่ ในขณะที่ต้นทุนขายของที่ดินแปลงดังกล่าวมีค่าเพียง 8.12 ล้านบาท
  ส่งผลให้อัตรากำไรขั้นต้นสูงถึงร้อยละ 81.99

รายได้ค่าเช่าและต้นทุนค่าเช่า

  เพื่อเป็นการอำนวยความสะดวกให้กับผู้ประกอบการภายในนิคมฯ บริษัทฯ
  จึงจัดให้มีอาคารพักให้เช่าสำหรับพนักงานที่ปฏิบัติงานอยู่ภายในนิคมฯ
  โดยรายได้ค่าเช่ามักปรับเปลี่ยนไปตามอัตราการเข้าพัก ในปี 2558 ถึงปี 2560 บริษัทฯ
  มีรายได้ค่าเช่าในระดับใกล้เคียงกัน ในขณะที่ต้นทุนค่าเช่าในปี 2558 มีจำนวนที่สูงกว่าในปี
  2559 และปี 2560 เนื่องจากอาคารพักและองค์ประกอบต่างๆในนิคมฯ เริ่มเก่าและชำรุด
  บริษัทฯ จึงได้ทยอยปรับปรุงอาคารหอพักเพื่อให้กลับมาอยู่ในสภาพที่ดี
  โดยบันทึกค่าใช้จ่ายที่เกิดขึ้นเป็นต้นทุน จึงส่งผลให้ต้นทุนค่าเช่าในปี 2558 เพิ่มสูงขึ้น ส่วนในปี
  2559 และปี 2560 ต้นทุนค่าเช่าได้ลดลง ส่งผลให้อัตรากำไรขั้นต้นเพิ่มสูงขึ้น

รายได้ค่าบริการสาธารณูปโภคและต้นทุนค่าบริการสาธารณูปโภค

  รายได้ส่วนนี้เกิดจากการให้บริการระบบสาธารณูปโภคในนิคมฯ เช่น ค่าน้ำประปา
  การบำบัดน้ำเสีย การกำจัดขยะ และรายได้ค่าบำรุงสาธารณูปโภคส่วนกลาง เป็นต้น โดยบริษัทฯ
  มีรายได้ค่าบริการสาธารณูปโภคจำนวน 109.64 ล้านบาท 119.80 ล้านบาท และ 127.51
  ล้านบาทในปี 2558-2560 ตามลำดับ ส่วนต้นทุนค่าบริการสาธารณูปโภคนั้น มีจำนวน 81.17
  ล้านบาท 76.92 ล้านบาท และ 78.38 ล้านบาท ส่งผลให้มีกำไรขั้นต้นจำนวน 28.47 ล้านบาท
  42.88 ล้านบาท และ 49.13 ล้านบาท ในปี 2558-2560 ตามลำดับ คิดเป็นอัตรากำไรขั้นต้น
  ร้อยละ 25.96 ร้อยละ 35.79 และร้อยละ 38.53 โดยในปี 2558 นั้น
  มีการซ่อมแซมระบบสาธารณูปโภคในนิคมที่เกิดการชำรุดจากการใช้งาน
  เพื่อให้คงสภาพการใช้งานที่ดี
  ค่าใช้จ่ายในการซ่อมแซมดังกล่าวได้ถูกบันทึกเป็นต้นทุนค่าบริการสาธารณูปโภคทั้งจำนวน
  จึงส่งผลให้อัตรากำไรขั้นต้นต่ำกว่าในปี 2559 และปี 2560

  นอกจากนั้น ในปี 2559 บริษัทฯ ได้ทำการปรับเพิ่มอัตราค่าบริการที่คิดกับผู้ประกอบการ
  จึงส่งผลให้รายได้ค่าบริการสาธารณูปโภคเพิ่มสูงขึ้น
  สวนทางกับต้นทุนค่าบริการสาธารณูปโภคที่ลดลง ส่งผลให้อัตรากำไรขั้นต้นสูงขึ้นด้วย

รายได้ค่าที่ปรึกษาและบริหารและต้นทุนค่าที่ปรึกษาและบริหาร

  จากการที่บริษัทฯ มีบุคลากรที่มีศักยภาพและมีความเชี่ยวชาญในงานด้านต่างๆ อย่างหลากหลาย
  บริษัทฯ จึงมีนโยบายในการใช้บุคคลากรบางส่วนงานร่วมกัน ระหว่างบริษัทย่อย บริษัทร่วม
  และบริษัทที่เกี่ยวข้องกัน โดยมีการคิดค่าบริการระหว่างกัน ซึ่งจะก่อให้เกิดประโยชน์ร่วมกัน
  คือบริษัทฯ สามารถบริหารทรัพยากรบุคคลให้เกิดประโยชน์สูงสุด และมีรายได้เพิ่มขึ้น
  ในขณะที่ผู้รับบริการก็สามารถประหยัดต้นทุนด้านบุคลากร เช่น ต้นทุนในการฝึกอบรมและพัฒนา
  รวมถึงต้นทุนด้านสวัสดิการต่างๆ อีกด้วย

  ในปี 2558-2560 บริษัทฯ มีรายได้ค่าที่ปรึกษาและบริหารจำนวน 54.17 ล้านบาท 56.44
  ล้านบาท และ 61.38 ล้านบาท ในขณะที่บันทึกต้นทุนค่าที่ปรึกษาและบริหารจำนวน 61.23
  ล้านบาท 48.17 ล้านบาท และ 45.32 ล้านบาทตามลำดับ

ธุรกิจผลิตและจำหน่ายพลังงานไฟฟ้า

  บริษัทฯ ลงทุนในธุรกิจผลิตและจำหน่ายกระแสไฟฟ้า ผ่านบริษัทร่วม
  ดังนั้นจึงบันทึกรับรู้รายได้ในรูปแบบของส่วนแบ่งกำไรจากเงินลงทุนในบริษัทร่วม
  ปัจจุบันมีโครงการที่ดำเนินการและก่อให้เกิดรายได้แล้ว 2 โครงการคือ
  โครงการโรงไฟฟ้าพลังน้ำเทิน-หินบูน ในประเทศสาธารณรัฐประชาธิปไตยประชาชนลาว
  และโครงการโรงไฟฟ้าพลังความร้อนร่วมบางบ่อ ในประเทศไทย

  ในปี 2558 มีรายได้จากธุรกิจไฟฟ้า 320.39 ล้านบาท คิดเป็นร้อยละ 41.50 ของรายได้รวม
  ส่วนปี 2559 รายได้จากธุรกิจไฟฟ้าลดลงเหลือ 269.35 ล้านบาท คิดเป็นร้อยละ 51.28
  ของรายได้ทุกประเภทของบริษัทฯ ส่วนปี 2560 มีรายได้จากธุรกิจไฟฟ้า 497.99 ล้านบาท
  คิดเป็นร้อยละ 58.65 ของรายได้รวม

  เนื่องจากการผลิตและขายไฟฟ้า
  จะดำเนินการภายใต้สัญญาซื้อขายไฟฟ้าระยะยาวกับการไฟฟ้าฝ่ายผลิตแห่งประเทศไทย
  ซึ่งจะกำหนดเงื่อนไขต่างๆ รวมถึงราคาซื้อขายไฟฟ้าไว้ล่วงหน้าแล้ว ดังนั้น
  จึงไม่มีความเสี่ยงด้านการตลาด
  ปัจจัยที่จะกระทบต่อผลประกอบการในแต่ละปีที่สำคัญส่วนหนึ่งจะมาจากการเปลี่ยนแปลงค่าเงินบาท
  ส่วนปัจจัยอื่นจะแตกต่างกันไปตามประเภทของโรงไฟฟ้า สำหรับโรงไฟฟ้าพลังความร้อนนั้น
  ต้องมีการหยุดเดินเครื่องเพื่อบำรุงรักษาใหญ่ ทุกระยะ 3 ปี ในด้านโรงไฟฟ้าพลังน้ำนั้น
  ปริมาณน้ำเป็นปัจจัยสำคัญต่อกระบวนการผลิต ซึ่งจะส่งผลโดยตรงต่อผลประกอบการ
  ถึงแม้ว่าบริษัทฯ สามารถบริหารจัดการน้ำได้อย่างมีประสิทธิภาพมากขึ้น
  หลังจากการก่อสร้างอ่างเก็บน้ำของโครงการเทินหินบูนส่วนขยายแล้วเสร็จ
  แต่ภาวะความแห้งแล้งที่เกิดขึ้นทั้งภูมิภาคในปี 2559 นี้
  ก็ยังทำให้ปริมาณไฟฟ้าที่นำส่งเข้าระบบของการไฟฟ้าฝ่ายผลิตแห่งประเทศไทยลดลง
  ส่งผลให้รายได้จากธุรกิจไฟฟ้าในปีดังกล่าวลดลงเป็นอย่างมากด้วย ในขณะที่ในปี 2560
  สามารถผลิตไฟฟ้าได้มากขึ้นจากปริมาณน้ำที่เพิ่มสูงขึ้น

รายได้อื่นๆ

  รายได้อื่นๆ มักเกิดจากดอกเบี้ยรับจากการบริหารสภาพคล่องของบริษัทฯ อย่างไรก็ตาม ในปี
  2558 นี้ บริษัท เกตเวย์ ดิเวลลอปเม้นท์ จำกัด (บริษัทย่อย) ได้รับเงินจากกิจการร่วมค้า
  เพื่อชดเชยค่าความเสียหายอันเนื่องจากการบอกเลิกสัญญา เป็นจำนวน 145.69 ล้านบาท
  สำหรับในปี 2560 นั้น บริษัท จี เอ็ม เอส ลาว จำกัด (บริษัทย่อย)
  ได้รับเงินจากการขายสินทรัพย์ของโครงการน้ำงึม 3 ให้แก่หน่วยงานของรัฐใน สปป.ลาว
  ในจำนวนที่สูงกว่าเงินลงทุนเป็นจำนวน 59.46 ล้านบาท
  จึงรับรู้รายการดังกล่าวเป็นกำไรจากการจำหน่ายเงินลงทุนในโครงการ

(2) ค่าใช้จ่าย

ค่าใช้จ่ายในการขาย

  บริษัทฯ มีค่าใช้จ่ายในการขายในปี 2558-2560 เป็นจำนวน 8.47 ล้านบาท 1.65 ล้านบาท
  และ 5.49 ล้านบาท ตามลำดับ ซึ่งค่าใช้จ่ายในการขายนี้ประกอบด้วย
  ค่าธรรมเนียมการโอนที่ดินและภาษีธุรกิจเฉพาะซึ่งจะปรับตัวสัมพันธ์กับการขายที่ดิน

ค่าใช้จ่ายในการบริหาร

  บริษัทฯ มีค่าใช้จ่ายในการบริหาร จำนวน 328.43 ล้านบาท ในปี 2558 จำนวน 349.16
  ล้านบาทในปี 2558 และ 361.51 ล้านบาทในปี 2560 โดยมีรายละเอียดดังนี้

[]

  ค่าใช้จ่ายในการบริหารที่สำคัญประกอบไปด้วย ค่าใช้จ่ายพนักงาน ค่าตอบแทนผู้บริหาร
  และค่าที่ปรึกษา ซึ่งเป็นกลไกที่สำคัญต่อการเจริญเติบโตของบริษัท
  และจะผันแปรตามการปรับขึ้นของอัตราเงินเดือน การขยายธุรกิจ และการเพิ่มลดของพนักงาน

รายการโอนกลับหนี้สงสัยจะสูญ

  ในปี 2558 บริษัทฯ ได้รับชำระหนี้ซึ่งได้ตั้งสำรองไว้เต็มจำนวนแล้ว
  คืนจากกิจการร่วมค้าเป็นจำนวน 100.30 ล้านบาท ส่วนในปี 2559 และ 2560
  ส่วนใหญ่เกิดจากการรับชำระหนี้คืนตามแผนฟื้นฟูกิจการของบริษัท เกตเวย์ เอสเตท จำกัด

ต้นทุนทางการเงิน

  ในช่วงที่ผ่านมาบริษัทฯ ยังอยู่ระหว่างการชำระหนี้ตามแผนฟื้นฟูกิจการ
  ซึ่งได้มีการคำนวณดอกเบี้ยที่ต้องชำระทั้งหมดรวมไว้ในภาระหนี้ตามแผนแล้ว ดังนั้น
  จึงแทบไม่มีต้นทุนทางการเงินปรากฏในงบกำไรขาดทุนเบ็ดเสร็จ

  อย่างไรก็ตามในปี 2560 บริษัทฯ ได้มีการเจรจากับเจ้าหนี้บางราย
  เพื่อขอเปลี่ยนแปลงเงื่อนไขการชำระหนี้ โดยพักการชำระหนี้เงินต้นเป็นเวลา 3 ปี
  และชำระดอกเบี้ยในอัตราร้อยละ 5.5 ต่อปี
  จึงมีการบันทึกดอกเบี้ยนี้เป็นต้นทุนทางการเงินในงบกำไรขาดทุนเบ็ดเสร็จ

ภาษีเงินได้

  ในปี 2558 ค่าใช้จ่ายภาษีเงินได้
  เกิดจากรายการเงินชดเชยค่าเสียหายที่บริษัทย่อยได้รับจากกิจการร่วมค้า
  เพื่อชดเชยความเสียหายจากการบอกเลิกสัญญา

(3) กำไรส่วนที่เป็นของผู้ถือหุ้นบริษัทและอัตราผลตอบแทนผู้ถือหุ้น

  กำไรส่วนที่เป็นของบริษัทใหญ่ในปี 2558-2560 มีจำนวน 195.44 ล้านบาท 54.35 ล้านบาท
  และ 220.98 ล้านบาท คิดเป็นกำไรต่อหุ้นจำนวน 0.48 บาท บาท 0.13 บาท และ 0.54
  บาท ตามลำดับ

  ในปี 2558 บริษัทฯ มีรายได้จากการขายที่ดินไม่มากนัก
  แต่มีรายการที่บริษัทย่อยได้รับเงินเพื่อชดเชยค่าความเสียหายจากการบอกเลิกสัญญา
  เป็นจำนวนเงินถึง 145.68 ล้านบาท และยังมีรายการโอนกลับหนี้สงสัยจะสูญอีกเป็นจำนวน
  110.38 ล้านบาท ส่งผลให้มีกำไรส่วนที่เป็นของผู้ถือหุ้นบริษัทใหญ่จำนวน 195.44 ล้านบาท
  และมีอัตราผลตอบแทนผู้ถือหุ้นร้อยละ 9.59

  ในปี 2559 ทั้งรายได้จากการขายที่ดินและรายได้จากการผลิตและจำหน่ายพลังงานไฟฟ้าได้ลดลง
  ส่งผลให้กำไรส่วนที่เป็นของผู้ถือหุ้นบริษัทใหญ่ มีจำนวนเพียง 54.35
  ล้านบาทและมีอัตราผลตอบแทนผู้ถือหุ้นเพียงร้อยละ 2.50

  ในปี 2560 แม้รายได้จากการขายที่ดินจะมีไม่มาก
  แต่ได้ถูกชดเชยด้วยการเพิ่มขึ้นของรายได้จากธุรกิจไฟฟ้า
  จึงส่งผลให้มีกำไรส่วนที่เป็นของผู้ถือหุ้นบริษัทใหญ่จำนวน 220.98 ล้านบาท
  และมีอัตราผลตอบแทนผู้ถือหุ้นร้อยละ 9.77

14.2 ฐานะทางการเงิน

  (ก) สินทรัพย์

  ณ สิ้นปี 2558-2560 บริษัทฯ มีสินทรัพย์รวมจำนวน 5,506.16 ล้านบาท 5,417.43 ล้านบาท
  และ5,244.24 ล้านบาท ตามลำดับ โดยสินทรัพย์ที่สำคัญประกอบด้วย
  เงินสดและรายการเทียบเท่าเงินสด ต้นทุนการพัฒนาอสังหาริมทรัพย์ เงินลงทุนในบริษัทร่วม
  และเงินลงทุนระยะยาวอื่น

  บริษัทฯ มีลูกหนี้การค้าและลูกหนี้อื่น-กิจการที่เกี่ยวข้องกันที่บันทึกในงบแสดงฐานะการเงินรวม
  จำนวน 5.11 ล้านบาทในปี 2558 จำนวน 5.21 ล้านบาทและจำนวน 5.55 ล้านบาทในปี
  2559 และปี 2560 หรือคิดเป็นสัดส่วนเพียงร้อยละ 0.09 ร้อยละ 0.10 และร้อยละ 0.11
  ของสินทรัพย์รวม ซึ่งในจำนวนดังกล่าว ประกอบด้วยลูกหนี้การค้าสุทธิจำนวน 4.89 ล้านบาทในปี
  2558 จำนวน 3.56 ล้านบาทในปี 2559 และจำนวน 3.24 ล้านบาทในปี 2560
  โดยสามารถจำแนกอายุของลูกหนี้การค้า-กิจการที่เกี่ยวข้องกัน ได้ดังนี้

[]

  บริษัทฯ
  ได้มีการตั้งค่าเผื่อหนี้สงสัยจะสูญทั้งจำนวนสำหรับค่าที่ปรึกษาและค่าบริหารโครงการด้านวิศวกรรม
  จำนวน 14.55 ล้านบาท ซึ่งค้างชำระมามากกว่า 12
  เดือนขึ้นไปและคาดว่าจะเรียกเก็บเงินไม่ได้
  เนื่องจากโครงการดังกล่าวประสบปัญหาด้านการเงิน ทั้งนี้ บริษัทฯ
  จะยังคงติดตามทวงถามต่อไปเพื่อให้เกิดความเสียหายน้อยที่สุด

  บริษัทฯ มีลูกหนี้การค้าและลูกหนี้อื่น-กิจการอื่นที่บันทึกในงบแสดงฐานะการเงินรวม จำนวน
  24.35 ล้านบาทในปี 2558 จำนวน 26.99 ล้านบาทและจำนวน 28.20 ล้านบาทในปี 2559
  และปี 2560 หรือคิดเป็นสัดส่วนเพียงร้อยละ 0.44 ร้อยละ 0.50 และร้อยละ 0.54
  ของสินทรัพย์รวม ซึ่งในจำนวนดังกล่าว ประกอบด้วยลูกหนี้การค้า 14.07 ล้านบาทในปี 2558
  จำนวน 16.67 ล้านบาทในปี 2559 และจำนวน 16.37 ล้านบาทในปี 2560
  โดยสามารถจำแนกอายุของลูกหนี้การค้า-กิจการอื่น ได้ดังนี้

[]

  นอกจากลูกหนี้ค่าที่ปรึกษาที่ได้กล่าวไปแล้ว ลูกหนี้การค้าส่วนใหญ่ทั้งกิจการที่เกี่ยวข้องกัน
  และกิจการอื่น ล้วนเป็นลูกหนี้ที่ยังอยู่ในกำหนดชำระ

เงินสดและรายการเทียบเท่าเงินสด

  บริษัทฯ มีเงินสดและรายการเทียบเท่าเงินสดในปี 2558-2560 เป็นจำนวน 1,045.17
  ล้านบาท จำนวน 863.00 ล้านบาท และ 789.90 ล้านบาท คิดเป็นสัดส่วนร้อยละ 18.98
  ร้อยละ 15.93 และร้อยละ 15.06 ของสินทรัพย์รวม ตามลำดับ โดยส่วนใหญ่จะประกอบด้วย
  เงินลงทุนอายุไม่เกิน 3 เดือน รองลงมาก็เป็น เงินฝากออมทรัพย์ และเงินฝากกระแสรายวัน

เงินลงทุนชั่วคราว

  เพื่อบริหารสินทรัพย์ให้ได้รับผลตอบแทนที่สูงขึ้น บริษัทฯ
  จึงได้พิจารณาลงทุนในตราสารที่มีอายุมากกว่า 3 เดือน แต่ไม่เกิน 6 เดือน เช่น กองทุนรวม
  และใบรับเงินฝากของสถาบันการเงินหลายแห่ง โดยในปี 2558-2560
  มีเงินลงทุนชั่วคราวจำนวน 335.14 ล้านบาท 158.32 ล้านบาท และ 394.38 ล้านบาท
  ตามลำดับ

  ต้นทุนการพัฒนาอสังหาริมทรัพย์

  เปรียบเสมือนสินค้าคงเหลือของบริษัท
  อันประกอบด้วยต้นทุนที่ดินและค่าใช้จ่ายในการพัฒนาที่ดินให้พร้อมขาย
  รวมถึงดอกเบี้ยจ่ายและค่าธรรมเนียมของเงินกู้ด้วย ในปี 2558-2560
  มียอดคงเหลือของต้นทุนการพัฒนาอสังหาริมทรัพย์จำนวน 490.92 ล้านบาท จำนวน 506.74
  ล้านบาท และจำนวน 498.63 ล้านบาท ตามลำดับ คิดเป็นสัดส่วนร้อยละ 8.92 ร้อยละ 9.35
  และร้อยละ 9.51 ของสินทรัพย์รวม เนื่องจากลักษณะธุรกิจของบริษัทฯ
  ซึ่งต้องใช้เงินลงทุนเป็นจำนวนมากในการพัฒนาและก่อสร้างระบบสาธารณูปโภคในนิคมฯ
  จึงทำให้มีมูลค่าของสินค้าคงเหลือสูง ซึ่งมักส่งผลให้อัตราการหมุนเวียนของสินค้าคงเหลือมีค่าต่ำ

  อย่างไรก็ตาม หากบริษัทไม่ได้มีการขยายโครงการ มูลค่าต้นทุนการพัฒนาอสังหาริมทรัพย์นี้
  ก็จะลดลงเรื่อยๆตามอัตราการขายที่ดิน

  เงินฝากสถาบันการเงินที่ถูกอายัด

  จำนวน 210 ล้านบาทเป็นเงินที่บริษัทฯ และบริษัท เกตุเวย์ ดิเวลลอปเม้นท์ จำกัด
  (บริษัทย่อยซึ่งได้เข้าร่วมทุนในกิจการร่วมค้า NVPSKG
  เพื่อดำเนินโครงการระบบรวบรวมและบำบัดน้ำเสียในจังหวัดสมุทรปราการ ในสัดส่วนร้อยละ
  10) ถูกอายัดไว้ชั่วคราวตามคำสั่งของศาลแพ่ง เมื่อวันที่ 21 ตุลาคม 2559 ต่อมาเมื่อวันที่ 30
  พฤศจิกายน 2560 ศาลชั้นต้นได้มีคำสั่งให้ทรัพย์สินดังกล่าวพร้อมดอกผลตกเป็นของแผ่นดินแล้ว
  ปัจจุบัน บริษัทฯ
  และบริษัทย่อยอยู่ระหว่างการจัดเตรียมเอกสารเพื่อยื่นอุทธรณ์คัดค้านคำสั่งดังกล่าว

  ส่วนอีก 3.03 ล้านบาท เป็นเงินที่บริษัท เกตเวย์ ดิเวลลอปเม้นท์ จำกัด
  ถูกอายัดไว้โดยสำนักงานบังคับคดีกรุงเทพมหานคร 1 เพื่อจ่ายให้กับเจ้าหนี้ตามคำพิพากษา

เงินลงทุนในบริษัทร่วม

  ประกอบด้วย เงินลงทุนในบริษัท อีสเทิร์น เพาเวอร์ แอนด์อิเล็คทริค จำกัด และบริษัท
  เทินหินบูน พาวเวอร์ จำกัด โดยมีมูลค่าเงินลงทุนในปี 2558-2560 เท่ากับ 2,482.73
  ล้านบาท 2,570.94 ล้านบาท และ 2,414.05 ล้านบาท ตามลำดับ คิดเป็นสัดส่วนสูงถึงร้อยละ
  45.09 ร้อยละ 47.46 และร้อยละ 46.03 ของมูลค่าสินทรัพย์รวม
  โดยการเปลี่ยนแปลงของเงินลงทุนในบริษัทร่วมในแต่ละปีนั้น
  เกิดจากรับรู้ส่วนแบ่งกำไรและขาดทุนของบริษัทร่วมที่ลงทุนตามวิธีส่วนได้เสีย

เงินลงทุนระยะยาวอื่น

  ณ สิ้นปี 2560 เกือบทั้งจำนวนเป็นเงินลงทุนในกองทุนรวมอสังหาริมทรัพย์

เงินลงทุนในโครงการ

  ทั้งจำนวนเป็นเงินลงทุนในการพัฒนาโครงการเขื่อนไฟฟ้าพลังน้ำน้ำงึม 3
  ในสาธารณรัฐประชาธิปไตยประชาชนลาว มูลค่าเงินลงทุนในโครงการ ณ สิ้นปี 2558-2559
  เท่ากับ 122.21 ล้านบาท และ106.14 ล้านบาท คิดเป็นสัดส่วนร้อยละ 2.22 และร้อยละ
  1.96 ของสินทรัพย์รวมในแต่ละปี

  เนื่องจากสัญญาพัฒนาโครงการได้หมดอายุไปเมื่อวันที่ 29 มีนาคม 2556 บริษัท จี เอ็ม เอส
  ลาว จำกัด ซึ่งเป็นบริษัทย่อย
  จึงได้ขายทรัพ์สินของโครงการให้แก่หน่วยงานของรัฐในสาธารณรัฐประชาธิปไตยประชาชนลาว
  และทะยอยรับเงินมาจนครบทั้งจำนวนแล้วในปี 2560

  (ข) สภาพคล่อง

กระแสเงินสด

[]

  ปี 2558

  บริษัทฯ มีกระแสเงินสดสุทธิได้มาจากกิจกรรมดำเนินงาน 66.07 ล้านบาท
  เนื่องจากรายการที่มีนัยสำคัญดังนี้

-   ขาดทุนจากการดำเนินงาน จำนวน 7.67 ล้านบาท ซึ่งเกิดจากรายการที่สำคัญคือ
    กำไรก่อนหักค่าใช้จ่ายภาษีเงินได้ จำนวน 351.29 ล้านบาท
    ปรับเพิ่มด้วยค่าใช้จ่ายตัดจ่ายและค่าเสื่อมราคารวมเป็นจำนวน 78.51 ล้านบาท
    และปรับลดด้วยหนี้สงสัยจะสูญโอนกลับ จำนวน 110.38 ล้านบาท รายได้ดอกเบี้ย 24.05
    ล้านบาท และส่วนแบ่งกำไรจากเงินลงทุนในบริษัทร่วมและกิจการร่วมค้า จำนวน 318.95
    ล้านบาท

-   เงินสดเพิ่มขึ้นจาก

1.  การลดลงของต้นทุนการพัฒนาอสังหาริมทรัพย์ จำนวน 30.52 ล้านบาท
    จากการโอนกรรมสิทธิ์ในที่ดินให้ลูกค้า

2.  ดอกเบี้ยรับ จำนวน 25.45 ล้านบาท

3.  การรับชำระหนี้จากลูกหนี้การค้าและลูกหนี้อื่น จำนวน 99.12 ล้านบาท

-   เงินสดลดลงจาก

1.  การเพิ่มขึ้นของสินทรัพย์ไม่หมุนเวียนอื่น จำนวน 25.48 ล้านบาท

2.  การชำระเงินคืนเจ้าหนี้อื่น จำนวน 21.04 ล้านบาท

3.  การจ่ายภาษีเงินได้และภาษีถูกหัก ณ ที่จ่าย 30.22 ล้านบาท

  ในส่วนของกิจกรรมลงทุน บริษัทฯ มีกระแสเงินสดสุทธิได้มาจากกิจกรรมลงทุน 319.21 ล้านบาท
  เนื่องจาก

-   เงินสดเพิ่มขึ้นจาก

1.  เงินปันผลรับจากการลงทุนในบริษัทร่วม จำนวน 299.94 ล้านบาท

2.  การลดลงสุทธิของเงินลงทุนชั่วคราว จำนวน 28.49 ล้านบาท

-   เงินสดลดลงจากการซื้อที่ดิน อาคาร และอุปกรณ์ จำนวน 21.09 ล้านบาท

  ในส่วนของกิจกรรมจัดหาเงิน บริษัทฯ มีกระแสเงินสดสุทธิใช้ไป จำนวน 198.81 ล้านบาท
  เนื่องจาก

-   การจ่ายชำระหนี้สินภายใต้แผนฟื้นฟูกิจการและภายใต้สัญญาปรับโครงสร้างหนี้ จำนวน 174.99
    ล้านบาท และการจ่ายเงินปันผลให้กับส่วนได้เสียที่ไม่มีอำนาจควบคุม จำนวน 21.35 ล้านบาท

  ปี 2559

  บริษัทฯ มีกระแสเงินสดสุทธิใช้ในกิจกรรมดำเนินงาน 231.27
  ล้านบาทเนื่องจากรายการที่มีนัยสำคัญ ดังนี้

-   ขาดทุนจากการดำเนินงานจำนวน 170.80 ล้านบาท ซึ่งเกิดจากกำไรก่อนภาษีเงินได้ จำนวน
    66.32 ล้านบาทปรับเพิ่มด้วยค่าเสื่อมราคาและค่าใช้จ่ายตัดจ่ายรวม 69.19
    ล้านบาทและปรับลดด้วยรายการโอนกลับผลขาดทุนจากการลดลงของต้นทุนการพัฒนาอสังหาริมทรัพย์
    21.52 ล้านบาท รายได้ดอกเบี้ย 16.64 ล้านบาท
    และส่วนแบ่งกำไรจากเงินลงทุนในบริษัทร่วมและกิจการร่วมค้า จำนวน 257.64 ล้านบาท

-   เงินสดเพิ่มขึ้นจากดอกเบี้ยรับ จำนวน 16.71 ล้านบาท

-   เงินสดลดลงจาก

1.  การเพิ่มขึ้นของสินทรัพย์ไม่หมุนเวียนอื่น จำนวน 37.60 ล้านบาท

2.  การเพิ่มขึ้นสุทธิของเงินลงทุนชั่วคราว จำนวน 20.00 ล้านบาท

3.  การชำระเงินคืนเจ้าหนี้อื่น จำนวน 24.41 ล้านบาท

4.  การจ่ายภาษีเงินได้ 36.37 ล้านบาท

  ในส่วนของกิจกรรมลงทุน บริษัทฯ มีกระแสเงินสดสุทธิได้มาจากกิจกรรมลงทุนจำนวน 166.24
  ล้านบาท เนื่องจาก

-   เงินสดเพิ่มขึ้นจาก

1.  การลดลงสุทธิของเงินลงทุนชั่วคราว จำนวน 67.47 ล้านบาท

2.  เงินปันผลรับจากการลงทุนในบริษัทร่วม จำนวน 174.99 ล้านบาท

3.  เงินสดรับจากการจำหน่ายเงินลงทุนระยะยาวอื่น จำนวน 53.61 ล้านบาท

-   เงินสดลดลงจาก

1.  การเพิ่มขึ้นของเงินฝากในสถาบันการเงินที่ถูกอายัด จำนวน 123.03 ล้านบาท

2.  การซื้อที่ดินอาคารและอุปกรณ์ จำนวน 35.26 ล้านบาท

  ในส่วนของกิจกรรมจัดหาเงิน บริษัทฯ มีกระแสเงินสดสุทธิใช้ไปในกิจกรรมจัดหาเงิน จำนวน
  109.83 ล้านบาท เนื่องจาก

1.  การจ่ายชำระหนี้สินภายใต้แผนฟื้นฟูกิจการและภายใต้สัญญาปรับโครงสร้างหนี้ จำนวน 91.98
    ล้านบาท

2.  การจ่ายเงินปันผลให้กับส่วนได้เสียไม่มีอำนาจควบคุม จำนวน 17.10 ล้านบาท

  ปี 2560

  บริษัทฯ มีกระแสเงินสดสุทธิใช้ในกิจกรรมดำเนินงาน 276.61
  ล้านบาทเนื่องจากรายการที่มีนัยสำคัญ ดังนี้

-   ขาดทุนจากการดำเนินงานจำนวน 162.02 ล้านบาท ซึ่งเกิดจากกำไรก่อนภาษีเงินได้ จำนวน
    339.10 ล้านบาทปรับเพิ่มด้วยค่าเสื่อมราคาและค่าใช้จ่ายตัดจ่ายรวม 68.17
    ล้านบาทและปรับลดด้วยรายการกำไรจากการจำหน่ายเงินลงทุนในโครงการน้ำงึม 3 จำนวน
    59.46 ล้านบาท รายได้ดอกเบี้ย 13.14 ล้านบาท
    และส่วนแบ่งกำไรจากเงินลงทุนในบริษัทร่วมและกิจการร่วมค้า จำนวน 497.52 ล้านบาท

-   เงินสดเพิ่มขึ้นจากดอกเบี้ยรับ จำนวน 12.33 ล้านบาท

-   เงินสดลดลงจาก

1.  การเพิ่มขึ้นของสินทรัพย์ไม่หมุนเวียนอื่น จำนวน 40.89 ล้านบาท

2.  การเพิ่มขึ้นสุทธิของเงินลงทุนชั่วคราว จำนวน 70.00 ล้านบาท

3.  การเพิ่มขึ้นของลูกหนี้การค้าและลูกหนี้อื่น จำนวน 10.50 ล้านบาท

4.  การจ่ายภาษีเงินได้ 7.06 ล้านบาท

  ในส่วนของกิจกรรมลงทุน บริษัทฯ มีกระแสเงินสดสุทธิได้มาจากกิจกรรมลงทุนจำนวน 593.04
  ล้านบาท เนื่องจาก

-   เงินสดเพิ่มขึ้นจาก

1.  การลดลงสุทธิของเงินลงทุนชั่วคราว จำนวน 165.09 ล้านบาท

2.  เงินสดรับจากการขายเงินลงทุนในโครงการน้ำงึม 3 จำนวน 205.75 ล้านบาท

3.  เงินปันผลรับจากบริษัทร่วม 2 แห่งคือ บริษัท เทิน หินบูน พาวเวอร์ จำกัด และบริษัท
    อีสเทิร์น เพาเวอร์ แอนด์ อิเล็คทริค จำกัด จำนวน 518.05 ล้านบาท

4.  เงินสดรับจากการจำหน่ายเงินลงทุนระยะยาวอื่น จำนวน 78.99 ล้านบาท

-   เงินสดลดลงจาก

1.  การจ่ายเงินลงทุนเพิ่มในกิจการร่วมค้าตามสัดส่วนการลงทุนของบริษัท เกตเวย์
    ดิเวลลอปเม้นท์ จำกัด จำนวน 42.64 ล้านบาท

2.  การซื้อที่ดินอาคารและอุปกรณ์ จำนวน 8.34 ล้านบาท

  ในส่วนของกิจกรรมจัดหาเงิน บริษัทฯ มีกระแสเงินสดสุทธิใช้ไปในกิจกรรมจัดหาเงิน จำนวน
  386.76 ล้านบาท เนื่องจาก

1.  การจ่ายชำระหนี้สินภายใต้แผนฟื้นฟูกิจการและภายใต้สัญญาปรับโครงสร้างหนี้ จำนวน 402.68
    ล้านบาท

2.  การจ่ายเงินปันผลให้กับส่วนได้เสียไม่มีอำนาจควบคุม จำนวน 21.38 ล้านบาท

อัตราส่วนสภาพคล่อง

  ในปี 2558-2560 บริษัทฯ มีอัตราส่วนสภาพคล่อง 5.90 เท่า 2.20 เท่า และ 17.84 เท่า
  และมีอัตราส่วนสภาพคล่องหมุนเร็ว 4.39 เท่า 1.49 เท่า และ 12.68 เท่าตามลำดับ
  และจากลักษณะเฉพาะของธุรกิจที่มีมูลค่าสินค้าคงเหลือสูง
  จึงส่งผลให้อัตราการหมุนเวียนของสินค้าคงเหลือมีค่าเพียง 0.06 เท่า 0.01 เท่า และ 0.02
  เท่า ในปี 2558-2560 ตามลำดับ อย่างไรก็ตาม การที่บริษัทฯ
  มีอัตราส่วนสภาพคล่องหมุนเร็วที่สูงกว่า 1 เท่า นั้น ก็ทำให้มั่นใจได้ในระดับหนึ่งว่าบริษัทฯ
  จะไม่มีปัญหาในชำระหนี้สินระยะสั้นที่ถึงกำหนด และนอกจากนั้นในปี 2560 บริษัทฯ
  ได้จ่ายชำระหนี้ตามแผนฟื้นฟูกิจการภายใต้สัญญาปรับโครงสร้างหนี้ที่ถึงกำหนดภายใน 1
  ปีเสร็จสิ้นแล้วทั้งหมด จึงส่งผลให้อัตราส่วนแสดงสภาพคล่องเพิ่มสูงขึ้นเป็นอย่างมากอีกด้วย

  (ค) แหล่งที่มาของเงินทุน

หนี้สิน

  บริษัทฯ และบริษัทย่อยมีหนี้สินรวมเป็นจำนวน 1,060.65 ล้านบาท 943.43 ล้านบาท
  และ597.21 ล้านบาท ในปี 2558-2560 คิดเป็นสัดส่วนร้อยละ 19.26 ร้อยละ 17.41
  และร้อยละ 11.39 ของสินทรัพย์รวม
  โดยหนี้สินหลักคือหนี้สินตามแผนฟื้นฟูกิจการภายใต้สัญญาปรับโครงสร้างหนี้ ซึ่งบริษัทฯ
  ได้มีการชำระคืนตามกำหนดเวลามาโดยตลอด ทำให้ยอดคงเหลือค่อยๆปรับลดลงจนหมดสิ้นในปี
  2560 ตามกำหนดเวลาที่ได้ระบุไว้ในสัญญาปรับโครงสร้างหนี้

  สำหรับมูลหนี้ส่วนที่เหลือนั้น
  เป็นหนี้ภายใต้แผนฟื้นฟูกิจการที่ได้มีการเจรจาเปลี่ยนแปลงเงื่อนไขการชำระหนี้ใหม่
  โดยจะปลอดการชำระเงินต้นเป็นเวลา 3 ปี ส่วนดอกเบี้ยชำระเป็นรายไตรมาส ในอัตราร้อยละ
  5.50 ต่อปี

ส่วนของผู้ถือหุ้น

  จากการที่บริษัทฯ สามารถดำเนินงานจนมีผลกำไรเรื่อยมา ทำให้ยอดขาดทุนสะสมค่อยๆปรับลดลง
  โดยมียอดขาดทุนสะสมคงเหลือ ณ สิ้นปี 2560 จำนวน 1,824.48 ล้านบาท
  เทียบกับยอดขาดทุนสะสมจำนวน 2,091.28 ล้านบาทในปี 2558 และจำนวน 2,043.31
  ล้านบาทในปี 2559 และทำให้ส่วนของผู้ถือหุ้นของบริษัทใหญ่ได้ปรับเพิ่มขึ้นเป็น 2,325.03
  ล้านบาท ในปี 2560 เทียบกับจำนวน 2,156.13 ล้านบาทในปี 2558

โครงสร้างเงินลงทุน

  จากการที่บริษัทฯ สามารถจ่ายชำระหนี้สินตามแผนฟื้นฟูฯ ได้ตลอดมา
  จนทำให้จำนวนหนี้สินลดลงเป็นลำดับ ในขณะที่ส่วนของผู้ถือหุ้นเพิ่มสูงขึ้นอย่างต่อเนื่อง
  ส่งผลให้อัตราส่วนหนี้สินต่อส่วนของผู้ถือหุ้นของบริษัทฯ มีค่าลดลงจาก 0.24 เท่า ในปี 2558
  เป็น 0.21 เท่าในปี 2559 และ 0.13 เท่า ในปี 2560

14.3 ปัจจัยที่อาจมีผลกระทบต่อผลการดำเนินงานและฐานะการเงินในอนาคต

  เศรษฐกิจไทยในปี 2561 มีแนวโน้มจะขยายตัวต่อเนื่อง
  โดยแรงขับเคลื่อนเศรษฐกิจมาจากการส่งออกสินค้าและการท่องเที่ยวที่ดีขึ้นต่อเนื่องตามเศรษฐกิจประเทศคู่ค้าที่ขยายตัว
  การใช้จ่ายภาคเอกชนที่ขยายตัวอย่างค่อยเป็นค่อยไปและเริ่มกระจายตัวมากขึ้น
  รวมทั้งแรงกระตุ้นจากภาครัฐที่มีแนวโน้มเร่งขึ้นโดยเฉพาะการลงทุนโครงสร้างพื้นฐาน
  ซึ่งจะช่วยกระตุ้นให้การลงทุนภาคเอกชนเพิ่มขึ้นตาม

  อย่างไรก็ตาม ยังมีตัวแปรสำคัญที่จะส่งผลกระทบอย่างมากต่อภาวะเศรษฐกิจในระยะต่อไป ก็คือ
  ปัจจัยการเมืองในประเทศ
  โดยเฉพาะอย่างยิ่งในประเด็นว่าจะมีการเลือกตั้งจะเป็นไปตามโรดแมปหรือไม่
  การฟื้นตัวของประเทศที่เป็นเศรษฐกิจหลักของโลก ประเด็นการเจรจา Brexit
  และความตึงเครียดในคาบสมุทรเกาหลี

  ดังนั้น แม้ว่าเศรษฐกิจไทยจะมีสัญญาณที่ยังขยายตัวได้อย่างต่อเนื่องแต่ก็ยังมีปัจจัยความไม่แน่นอน
  ทั้งจากภายในและภายนอกอีกหลายประการที่ยังต้องติดตามอย่างใกล้ชิด

  แม้ว่าความต้องการที่ดินเพื่อการอุตสาหกรรมจะยังคงมีอยู่
  แต่ก็ยังมีปัจจัยที่อาจเข้ามากระทบในหลายทาง ในส่วนของบริษัทฯ
  ที่ถึงแม้จำนวนที่ดินพร้อมขายเริ่มลดน้อยลง บริษัทฯ
  ก็ยังเชื่อมั่นว่าจะยังสามารถบริหารจัดการพื้นที่ขายให้เพียงพอและสอดคล้องกับเป้าหมายการขาย
  พร้อมๆกับการมองหาโอกาสในการลงทุนในธุรกิจด้านพลังงานทางเลือกและด้านอื่นๆควบคู่ไปด้วย

  นอกจากนี้ การแข่งขันในเรื่องของการจัดการด้านพลังงานไฟฟ้า
  ทั้งจากเชื้อเพลิงพื้นฐานและพลังงานทดแทนที่สูงขึ้น
  อาจทำให้โอกาสที่จะดำเนินโครงการด้านพลังงานไฟฟ้าโครงการใหม่มีอุปสรรคมากขึ้น แต่บริษัทฯ
  ยังคงศึกษาและแสวงหาโอกาสนั้นตลอดเวลา